Citroën C6

Citroën C6 bol vlajkovou loďou francúzskeho výrobcu automobilov, ktorý je súčasťou koncernu PSA Peugeot Citroën.

Model bol predstavený v roku 1999 na autosalóne v Ženeve. Predaj začal v roku 2005 s predpokladom ročného predaja 20 000 vozidiel. Za 7 rokov produkcie sa však predalo iba 23 384 kusov, výroba skončila v apríli 2012 a predaj v septembri 2012. Citroen C6 sa týmto stal veľmi neobvyklým a v budúcnosti vzácnym vozidlom.

Opis 
Karoséria je charakteristická dlhým previsom vpredu v kombinácii s krátkou zadnou časťou. Zadné okno je kónicky zaoblené s odkazom na Citroen CX. Dvere sú bezrámové, pri každom otvorení a zavretí dverí sa okno vysúva a zasúva do tesnenia v karosérií. Vonkajšie spätné zrkadlá sú elektrochromatické, pri detekcií ostrého svetla ho pohlcujú a zabraňujú oslneniu vodiča, pri zamknutí vozidla sa sklopia ku karosérií podobne ako pri modeli C5. Vo veku kufra sa nachádza (okrem 2.2 HDi) elektronicky riadený deflektor prúdenia vzduchu "tzv. krídlo". Je riadený v závislosti od rýchlosti v troch polohách; prvá poloha do /h, druhá do /h a tretia nad /h. Jeho jedinečnosť je práve v jeho variabilite, nakoľko je prvým sériovým viacpolohovým riadeným deflektorm. Jednopolohový bol prvýkrát použitý v modeli Porsche Carrera.

Výbava 
Výbavu bolo možno voliť v troch úrovniach výbavy – C6, C6 Lignage a C6 Exclusive (do 2009). Od roku 2009 bola k dispozícií len výbava Bussiness a Exclusive. Výbava interiéru zahrňuje nový systém 3 zónovej klimatizácie s nezávislým ovládaním teploty vľavo – vpravo a vpredu – vzadu. Objavili sa prvky výbavy ktoré boli premiérou v automobiloch ako: 
 HUD (Head-Up Display) – premieta na čelné sklo informácie ako rýchlosť, alebo šípku integrovaného systému NaviDrive.
 Pack Lounge – Elektrické posúvanie predného sedadla spolujazdca zo zadných sedadiel (prezidentská výbava).
 Audiosystém RT4 – Audiosystém s CD, MP3, HDD, AUX kombinovaný s palubným počítačom, telefónom a navigačným systémom NaviDrive od spoločnosti Clarion, predstavil funkcie ako čítanie sms, prezeranie videa na hlavnom displeji, 3D navigáciu.
 AFIL -systém sledovania jazdných pruhov, pri neúmyselnom vybočení v rýchlosti nad /h rozvibruje sedadlo na strane prekročenia pruhu.
 Aktívna kapota – Pri zrážke s chodcom je kapota vystrelená do výšky  a tak chráni chodca pred nárazom na tvrdé časti automobilu, je to prvá aktívna ochrana chodcov.

Facelift 
V roku 2009 prebehol malý facelift modelu, išlo o celkovú modernizáciu. Navigačný a audiosystém RT4 bol nahradený modernejším RT5 ktorý disponoval už aj funkciou Bluetooth. Zmenil sa vzhľad a veľkosť spätných zrkadiel, všetky motorizácie boli nahradené modernizovaným motorom 3.0 HDi 240 zo spoločnej dielne Jaguar, PSA, Range Rover. V exteriéri sa zmenilo vyústenie výfukového potrubia a hliníkové disky.

Motorizácie

Podvozok 
Citroen C6 disponoval v tej dobe najmodernejším elektronicky riadeným podvozkom hydractive tretej generácie. 
Oproti modelu C5 je vylepšený v mnohých ohľadoch. Nezávislé zavesenie lichobežníkových ramien typu dvojité kosti. Pre každé rameno sú 2 hydropneumatické  zásobníky, z toho jeden sa odpája podľa režimu Comfort- Sport. Nastaviteľná výška podvozku sa nastavuje ručne alebo automaticky podľa rýchlosti vozidla a stavu vozovky. Elektronický hydraulický blok BHI vyhodnocuje štýl jazdy, záťaž, chovanie podvozku 400-krát za sekundu. V hydraulickom okruhu je implementovaný systém AMVAR, ktorý slúži na reguláciu prietoku hydraulickej kvapaliny (16 úrovní tlmenia pre každú polonápravu samostatne), čím zabezpečuje optimalizáciu chovania podvozku v reálnom čase tak, aby bol komfortný, bezpečný a zvládal vysoké rýchlosti.

Bezpečnosť 
Euro NCAP: 2005
 Ochrana dospelých :
 Ochrana detí : 
 Ochrana chodcov :  z 4 možných
 Celkové hodnotenie :

Iné projekty

Externé odkazy 
 Oficiálny web Citroën ČR
 Detaily modelu Citroën C6

Zdroj 
 

C6
Automobily vyššej strednej triedy